**LUGUPEETUD LAPSEVANEM!**

**Valgamaa Noorte Suvekool toimub 05.-07. august 2024 Valga maakonnas, Valga vallas, Metsniku harjutusväljakul. Kogunemine Metsniku harjutusväljakul 05. august kell 10:00 ning orienteeruv lõpetamine 07. august kell 11:30.**

Valgamaa noorte suvekoolis osalevad noored vanuses 13-18 aastat. Suvekoolis pakume noortele mitmekülgset praktilist tegevust noorsootöötajate ja spetsialistide juhendamisel,võimalust viibida vabas looduses, leida uusi sõpru, harjutada koostööd grupitegevustes, ööbida telkides ja omandada kasulikke teadmisi ning oskusi. Tegevused on valitud aasta teema järgi - sellel aastal on fookuses ettevõtlikkus, ettevõtlus ja sotsiaalsed oskused ning plaanis on erinevad töötoad ja füüsiliselt aktiivsed tegevused, lisaks isetegevuskavad ning palju muud põnevat.

**Valgamaa Noorte Suvekooli osalustasu on 15 eurot, mis tuleb kanda MTÜ Valgamaa Noorsootöökeskus Tankla kontole EE652200221067219590 (Eraldi kokkuleppel korraldajaga on osalustasu võimalik tasuda sularahas). Osalustasu ei tagastata.**

**Noore kohustuslik/vajalik varustus suvekoolis:**

* Magamiskott, magamisalus
* Telk võib olla ka sõbraga mitme peale), **kile telgile** koos kinnitusvahenditega
* Riietus vastavalt ilmastikule; vahetusjalatsid (sportlikud); PEAKATE
* Isiklikud hügieenitarbed (hambahari, hambapasta, seep), käterätt, sääsetõrjevahendid (soovitav)
* Päikesekaitsekreem (soovitav)
* Taskulamp (pealamp)
* Joogipudel
* Töökindad + riided PAINTBALLI mängimiseks

Suvekoolis osalevad noored saavad **6 toidukorda** (1. päeval lõuna- ja õhtusöök, 2. päeval hommiku-, lõuna-, ja õhtusöök, 3. päeval hommikusöök). Teades oma lapse vajadusi on tal kaasas lisasöök ja jook. Suvekoolis on olemas spetsialist, kelle poole saab pöörduda esmaabi saamiseks ning kes vajadusel suunab haige lapse traumapunkti või koju ja teavitab sellest lapsevanemaid.

Sündmuse ajal kehtib Suvekooli läbiviijate poolt paika pandud sisekorra eeskiri, mida tutvustatakse suvekooli avarivistusel ning millest kõik osalejad peavad kinni pidama. **Reeglitest (suitsetamine, alkoholi kaasa toomine või tarbimine jms) üleastumise korral saadetakse korrarikkuja koheselt koju.** **NB! Kui selline situatsioon juhtub, on lapsevanem kohustatud oma lapsele ise järgi tulema!**

Tehnikaseadmete purunemise või kadumise eest suvekooli korraldajad ei vastuta. Samuti ei vastuta korraldustoimkond mobiiltelefonide olemasolul nende säilimise eest. Akude laadimise võimalus osalejale ei ole tagatud. Kogu suvekooli jooksul saab meile helistada allpool toodud mobiilinumbril.

**MTÜ Valgamaa Noorsootöökeskus Tankla ei taga transporti suvekooli ja tagasi.**

**Olen teadlik, et** **digiallkirjaga** nõusolekuleht tuleb saata **hiljemalt 22.juuli** **kaimo.vahtra@kaitseliit.ee**

**Olen teadlik, et paberkandjal** nõusolekuleht tuleb tuua oma piirkonna noorsootöötajale **hiljemalt 22. juuli**.

**Lisainfo:** 5146384, Kaimo Vahtra